暮春聯句九首  其一
作者：許月卿
朝代：宋

paragraphs: 清廟朱絃瑟，羔羊素緎風。
釣竿漁艇小，園徑李蹊通。
白酒渾忘送，皇天似不公。
風簷開秀色，雪嶺現酥胸。
王化殊無外，聖賢時復中。
人稱君子子，卿自密翁翁。
從喚酒經癖，聊紓花史忠。
前知安用卜，定見不訪訌。
橘僕使令熟，竹君家計豐。
六年無不可，三語將無同。
柳子慣乞巧，韓公不送窮。